Sonskulp Self-Catering Holiday Flats | LekkeSlaap
Sonskulp Self-Catering Holiday Flats is 1 km van die strand af in Summerstrand, Port Elizabeth, geleë. Dit is perfek vir gaste wat opsoek is na basiese verblyf naby die aksie vir 'n prettige vakansie.
Ons bied verblyf in 4 eenhede genaamd Seester, Pansy, Periwinkle en Oester. Al die eenhede is op die grondverdieping geleë. Seester het slaapplek vir 4 gaste en die badkamer het 'n bad en 'n stort. Die ander 3 eenhede het slaapplek vir 2 gaste en die badkamers het elk 'n stort. Elke eenheid het ook 'n kombuisie met geriewe soos 'n yskassie en mikrogolf, 'n tweeplaatstofie en tee- en koffiemaakgeriewe.
Veilige parkeerplek is beskikbaar vir voertuie en Sonskulp is net 1 km van die strand en winkels af, en net 'n entjie se ry verder is daar 'n verskeidenheid besienswaardighede soos die oseanarium, die Boardwalk Casino, gholf en nog soveel meer.